Russula albidula

Russula albidulа Миколошки одлики жабри на химениум шапката е конвекснаврска=|алт=|32x32пкс  врска=|алт=|32x32пкс химениумот е аднат или декурент дршката е гола отпечатокот на спори е жолт јадливост: непознато
Russula albidula е вид на печурки од родот Гулапка. Видот е познат на народни имиња како здодевна бела гулапка, со мало или средно валкано бело плодно тело и многу луто на вкус. Се наоѓа во источна Северна Америка.

 Таксономија 
Видот првпат го опишал американскиот миколог Чарлс Хортон Пек во 1898 година. Микологот Дејвид Арора, опишувајќи ги плодните тела како „обични, ненаметливи, го нарекува видот „досадна бела Гулапка“. Друго народно име е „белузлава кршливка“.

 Опис 
Шапката на плодното тело е конвексно до речиси рамно, 2,5 - 10 см широка, со бела површина која станува жолтеникава кога се суши. Површината на шапката е мазна кога е влажна и има кутикула што може да се лупи. Ливчињата се бели, еднакви, понекогаш се чаталат до дршката и имаат аднација или малку откачен приврзување кон дршката. Дршката е бела, мазна, 2,5 - 6 см долга и 0,8-2 см широка. Месото, е кревко и бело, има многу горчлив вкус. Примероците пронајдени на теренот обично се валкани и потемнети.

Спорите се бледо жолти. Гледано микроскопски, тие се грубо сферични, тенкоѕидни и имаат димензии од 6–7,5 на 7,5–10 µm. Површината на спорите е обележана со скршени ретикулации.

 Јадливост 
Многу остриот вкус на Russula albidula е пречка за консумирање, иако не се смета за отровна.

 Слични видови 
Други видови Гулапка кои имаат сличност со  R. albidula  вклучуваат  R. albella, R.albida, R. anomala и R. subalbidula. Може да се помеша и со белите од родот Hygrophorus или видови Tricholoma.

 Живеалиште и распространетост 
Плодните тела на Russula albidula може да се најдат како растат осамени или групирани заедно на земја во шуми ( мешани и четинари ) или на рабовите на шумите, примероците често се наоѓаат во близина на дабови дрвја. Видот има склоност да се појавува во сиромашна почва како онаа што се наоѓа на патиштата и покрај патеките. Russula albidula е распространета во Источна Северна Америка.

 Наводи 

 Надворешни врски 

 R. albidula на Index Fungorum
 Хоби со печурки  Неколку фотографии, вклучувајќи спори

Категорија:Гулапка
Категорија:Габи на Северна Америка